kardosdrur/scandi-wiki huggingface dataset:
Polytop

En polytop er en geometrisk figur med flade sider (facetter) som er beskrevet i et arbitrært antal dimensioner. En polygon er således en polytop i to dimensioner (de flade sider er her linjer) - og et polyeder er en polytop i tre dimensioner (de flade sider er her planer). Generelt kaldes en polytop givet i n dimensioner for en n-polytop. En polygon kaldes derfor også en 2-polytop, mens en polyeder også kaldes en 3-polytop.  

 
Geometriske former
Ingen forbryder går fri

Ingen forbryder går fri (originaltitel The Doorway to Hell) er en amerikansk kriminalfilm fra 1930.
Filmen havde Lew Ayres i hovedrollen. Rowland Brown blev nomineret til en Oscar for bedste historie.

Handling 
Louie (Lew Ayres) er en ung bandeleder i Chicago, der er så succesfuld at han ender som boss for hele byens underverden. Han møder pigen Doris (Dorothy Mathews) og bliver med det samme forelsket i hende.
Det viser sig dog at Doris er en gold-digger, som er hemmeligt forelsket i Louies bror Mileaway (James Cagney). Louie ender med at gifte sig med Doris, som bliver bed med at være ham utro. Med tiden bliver Louie træt af livet som gangster og forsøger at følge loven.

Selvom hans venner i underverden fraråder ham det, køber Louie et hus på landet i Florida og tager sin hustru med sig. Mileaway bliver tilbage som leder af gangsterne og på grund af hans uduelighed, bliver tingene hurtigt kaotiske.
Louies venner bønfalder ham for at komme tilbage, men han ignorere dem og bruger sin tid på landet til at skrive sin selvbiografi.

For at tvinge Louie tilbage, kidnapper nogle af gangsterne hans yngre bror Jackie (Leon Janney). Jackie bliver dog ved et uheld dræbt af en lastbil.
For at hævne sig på de mænd der dræbte hans bror, vender Louie tilbage til byen.

Referencer

Eksterne Henvisninger 
 

Amerikanske film fra 1930
Engelsksprogede film
Sort-hvide film fra USA
Kriminalfilm fra USA
BEOF

Bornholms Energi & Forsyning er et multiforsyningsselskab, der leverer el, vand og varme samt håndterer spildevand. Bornholms Energi & Forsyning er en fusion mellem Bornholms Forsyning A/S og Østkraft A/S, der begge var kommunale forsyningsselskaber. 

Bornholms elnet forsynes dels af et 60 MW el-kabel til Sverige siden 1980 (som har haft 6 driftsforstyrrelser), samt af 30 MW vindmøller, 34 MW dieselmotorer, og 25 MW og 35 MW dampturbiner på øen.  

Bornholms Energi & Forsyning:
 Sælger el til private og erhvervskunder - både på Bornholm og i resten af Danmark
 Producerer og leverer varme til bornholmske husstande og virksomheder.
 Producerer og leverer vand til bornholmske husstande og virksomheder.
 Håndterer al spildevand på Bornholm - og sørger for tømning af septiktanke med videre.

Bornholms Energi & Forsyning deltager i Bornholms Regionskommunes bestræbelser på, at Bornholm i 2025 skal være et CO2-neutralt samfund baseret på bæredygtig og vedvarende energi.
Bornholms Energi & Forsyning er desuden samarbejdspartner i en lang række forsknings- og udviklingsprojekter, bl.a. EcoGrid 2.0 og energilagring.

Selskabets bestyrelsesformand er Lars Goldschmidt, mens den daglige ledelse forestås af direktør Rasmus Sielemann Christensen.

Henvisninger 

Bornholm
Energiselskaber i Danmark
Årsetfjorden

Årsetfjorden er en fjordarm af Lekafjorden i Nærøy kommune i Trøndelag  fylke i Norge. Fjorden går 14 kilometer mod nordøst til Bogen og Valastraumen i bunden af fjorden. Fjorden har indløb mellem Hestvikodden i øst og Gulholmen i vest og går først mod syd under navnet Råsa. Ved Draglandsodden drejer fjorden mod  nordøst. Her går også Gravvikvågen mod syd til Gravvik. Fjorden går nordøstover på sydsiden af øen Austra. Midt inde i fjorden, på nordvestsiden, ligger gården Årset, som har lagt navn til fjorden.

Helt inderst i fjorden går grænsen mellem Nord-Trøndelag og Nordland, og en lille del af fjorden ligger også i Bindal kommune. Bogen er en bebyggelse på Austra i Nordland og her ligger Valastraumen, et smalt sund, som går nordover til fjordarmen Valen i Kjella. 

Fylkesvej 771 går langs østsiden af fjorden og krydser Valastraumen før den går videre mod nord på Austra. På vestsiden af fjorden ligger fylkesvej 523.

Kilder og henvisninger 

Fjorde i Trøndelag
Bindal
Nærøy
Nordsalten

Nordsalten, eller Nord-Salten, er en fjord på østsiden af Kvingra i Nærøy kommune, Nord-Trøndelag fylke i Norge. Fjorden går 10 km mod sydøst og senere nordøstover til Rødseidet i bunden af fjorden.

Fjorden har indløb mellem Eidshaug i vest og Måneset i øst. Fra Eidshaug går der færge  ud af fjorden og mod nord til Gjerdinga. Lidt inde i fjorden ligger Straumsøya og her går der bro  mellem Kvingra og fastlandet via Fylkesvej 543. Ved Dyrneset drejer fjorden mod nordøst. De to vige Liavågen og Storbukta går derimod mod syd fra Dyrneset og ved Storbukta går kanalen Remmastrauman mod syd til fjorden Sørsalten. Nordsalten fortsætter mod nordøst til Rødsbotnet. Lige ved indløbet til Rødsbotnet går også Fjalbotnet mod øst og Ramfjordbotnet mod syd.

Remmastrauman blev gravet  i perioden 1886-88, for at skabe farbar vej for både fra Nordsalten til Sørsalten, og derved lette trafikken mellem de forskellige dele af kommunen.

Fylkesvej 535 går langs den indre del af Nordsalten.

Kilder og henvisninger 

Fjorde i Trøndelag

Nærøy
Julie Jensen (håndboldspiller)

Julie Jensen (født 25. februar 1996 i Aalborg) er en dansk håndboldspiller, der spiller for Nibe HK. Hun har tidliger spillet for bl.a.  Silkeborg-Voel i Damehåndboldligaen.

Hun blev udtaget til landstræner Jesper Jensens bruttotrup til EM 2020 i Danmark, men var ikke blandt de 16 udvalgte.

Referencer

Eksterne henvisninger 
 

Håndboldspillere fra Danmark
Håndboldspillere fra Herning-Ikast Håndbold
Håndboldspillere fra EH Aalborg
Håndboldspillere fra Silkeborg-Voel KFUM
Robinson Ekspeditionen 2019

Robinson Ekspeditionen 2019 er den 21. sæson af den danske version af den svenske reality-tv-serie Expedition Robinson. I denne sæson dyster 22 deltagere på Filippinerne, hvor 2 hold for første gang siden 2015 konkurrerer mod hinanden for at vinde dyste og immunitet.  Efter 44 dage vinder en af dem og bliver dette års Robinson-vinder.  Sæsonen havde premiere den 26. august 2019 i Danmark.

Placeringer

Referencer

Eksterne henvisninger 
 

2019
Kultur i 2019
Ravi Kuma

Ravi Kuma (tidligere Ravi Kumar) er en dansk duo beståede af Aske Knudsen og Sharon Kumaraswamy.
Duoens genre er beskrevet som "hiphop og hårdtslående rap".

Begge er uddannet fra Det Jyske Musikkonservatorium, Knudsen indenfor elektronisk musik og Kumaraswamy indenfor afrikansk musik- og dansekultur.
I duoen skriver Kumaraswamy teksterne, mens beatsene er konstrueret af Knudsen.
Conceptet opstod i 2016 som underholdning til en julefrokost.

I 2019 optrådte duoen på Spot Festival, Aarhus Volume, Roskilde Festival og Smukfest.
I 2018 havde de vundet talentudviklingsforløbet KarriereKanonen.

Henvisningers 

Duoer
Kvingra

Kvingla eller Kvingra er en ø eller halvø i Nærøy kommune i Trøndelag  fylke i Norge. Arealet er 57.3 km².

Kvingra er omgivet af fjorden Sørsalten i syd, nordre del af Nærøysundet i nordvest og fjorden Nordsalten i nordøst. Her er dale med moser mellem  åse der er op til 376 moh. (Skiftningspynten). Det er bosætning langs kysterne.

Indtil kommunesammenlægningen i 1964 var øen delt mellem Kolvereid og Nærøy kommuner.
Oprindelig var Kvingra delvis landfast i sydøst, men Remmastrauman blev udgravet i perioden 1886-88, for at skabe en farbar sejlrute fra Nordsalten til Sørsalten, og derved lette trafikken mellem de forskellige  dele af kommunen.

Torstad kapel blev indviet i 1936.

Kilder og henvisninger 

Øer i Trøndelag
Nærøy
Frederik Vilhelm 2. af Mecklenburg-Strelitz

Frederik Vilhelm 2. (; født 17. oktober 1819, død 30. maj 1904) var storhertug af det lille storhertugdømme Mecklenburg-Strelitz i Nordtyskland fra 1860 til sin død i 1904.

Han var søn af sin forgænger storhertug Georg 1. af Mecklenburg-Strelitz. Han blev efterfulgt som storhertug af sin søn Adolf Frederik 5.

Se også 
Mecklenburg

Eksterne links 

Huset Mecklenburg
Storhertuger af Mecklenburg-Strelitz
Personer fra Neustrelitz
Tyskere i 1800-tallet
Tyskere i 1900-tallet
Skamby Boldklub

Skamby Boldklub er en dansk fodboldklub, der hører hjemme i Skamby på Fyn. Klubben spiller sine hjemmekampe på Skamby Stadion.

Historie 
Klubben blev oprindeligt grundlagt i 1865 som Skamby Skytte- Gymnastik- og Idrætsforening, men det var først i 1918 at fodbold kom på programmet i foreningen. Selvom man blev tilmeldt FBU, opløstes fodboldafdelingen igen i 1925. Først den 21. april 1938 blev den nuværende fodboldklub etableret. i 1967-68 blev første etape af det nuværende klubhus bygget. Klubben formåede i 1977 at rykke op i 3. division. Her blev det dog kun til én sæson, da man sluttede næstsidst, kun i kraft af at have scoret flere mål end Rønne IK.

Referencer

Eksterne henvisninger 
 Skamby Boldklub

Etableret i 1865
Etableret i 1938
Fodboldklubber under DBU Fyn
Nordfyns Kommune
Osted Efterskole

Osted Efterskole ved Roskilde er en grundtvig/koldsk efterskole med elever i 9. og 10 klasse. Ud over de almindelige prøvefag tilbyder skolen en række linjefag som Kunstlinje, Musiklinje, Filmlinje, Gourmet (kokkelinje). Endvidere har skolen et internationalt sigte et linjefag, Global Iværksætter, udbydes i samarbejde med Folkekirkens Nødhjælp.

Osted Efterskole er godkendt som Cambridge International School, og eleverne har mulighed for undervisning på engelsk i flere fag og kan desuden aflægge prøve i Cambridge IGCSE.

Skolen lægger vægt på det fællesskabsdannende og har hver dag morgensang fra Højskolesangbogen eller Efterskolesangbogen. Osted Efterskole har plads til 126 elever, heraf op til 5 elever med fysiske handicaps som fx muskelsvind eller CP.

Skolens forstander siden 2017 er Per Krøis Kjærsgaard.

Efterskoler
Bygninger, konstruktioner og anlæg i Lejre Kommune
Fald i insektpopulationer

Nedgangen i insektpopulationerne (også faldet i insektpopulationer eller insektdøden) er baseret på, at flere undersøgelser rapporterer, hvad der ser ud til at være et betydeligt fald i insektpopulationer i begyndelsen af det 21. århundrede.

Nogle af de insekter, der er mest ramt er bier, sommerfugle, natsommerfugle, biller, guldsmede og vandnymfer. Hurtige fald er nogle steder dokumenteret godt. Lokale fald i insektpopulationer som vilde bier og sommerfugle er ofte rapporteret, og insektforekomsten er faldet meget hurtigt nogle steder.

Af alle dyr er det insekterne, der er mest truet. Over 40 % af Jordens insekt-arter er nu truet med udryddelse på grund af ændringer i livsbetingelser. Skønt nogle insekter som fluer og kakkerlakker ser ud til at øges, anslås den samlede biomasse af alle insekter at falde med 2,5% om året.

Konsekvenser 

Nedgang i insektbestande påvirker økosystemer, andre dyrepopulationer og menneskeheden. Insekter er den strukturelle og funktionelle base i mange af verdens økosystemer. En global gennemgang fra 2019 advarede om, at faldet, hvis ikke afbødes ved en afgørende handling, ville have en katastrofalt indflydelse på klodens økosystemer. Fugle og større pattedyr, der spiser insekter, kan blive direkte påvirket af tilbagegangen. Et brat fald i antallet af fugle i Europa og USA er kædet sammen med decimeringen af insektbestande som følge af brugen af pesticider, specielt insekticider.

Faldende insektpopulationer reducerer nyttige ydelser, der leveres af insekterne, såsom bestøvning af landbrugsafgrøder og nedbrydning af biologisk affald. IPBES har beregnet værdien af afgrøder der bestøves af insekter til at være mindst US$235-577 mia pr år.

Årsager 

Årsagerne til nedgangen i insektpopulationerne kan sammenfattes som ødelæggelse af levesteder, først og fremmest som følge af intensivt landbrug omfattende udbredt brug af pesticider. Andre grunde hertil er udbredt urbanisering, klimaændring, forurening og invasive arter.

Brugen af øgede mængder insekticider og herbicider på afgrøder har ikke kun påvirket insektarter, der er mål, men også de planter, de lever på. Klimaændringer og introduktion af eksotiske arter, der konkurrerer med de oprindelige, sætter de indfødte arter under stress, og som et resultat er de mere tilbøjelige til at bukke under for patogener og parasitter. Ikke alle insekter påvirkes på samme måde. Mens nogle arter såsom fluer og kakerlakker kan stige som følge, det samlede biomasse af insekter skønnes at være faldende med omkring 2,5% om året.

Insektdøden i Danmark 

 Bier 
 Sommerfugle

Se også 
 Antropocæn
 CCD (bidød)
 Den sjette store massedød
 Massedød

Kilder/referencer 

Insekter
Populationsdynamik
Ray tracing

I computergrafik er ray tracing en teknik til at generere digitale billeder ved at spore de stier, som lys tager og konvertere dem til pixels efter at have simuleret lysets virkning på objekter. Teknikken er i stand til at producere meget virkelighedstro billeder, men kræver stor computerkraft. Det gør ray tracing egnet til situationer, hvor relativt lang ventetid på gengivelsen af et billede er acceptabelt, såsom visuelle effekter set i film eller tv. Teknikken er derimod ikke egnet til realtidsgrafik som computerspil, hvor hastighed er essentiel. Ray tracing er i stand til at simulere en lang række optiske effekter, som refleksioner og brydning af lys.

 
3-D-computergrafik
Computergrafik
Fodbold i Spanien 2018-19

Fodbold i Spanien 2018-19 var den 117. sæson med turneringsfodbold i Spanien.

Op- og nedrykning

Pre-sæson

Herrefodbold

Ligasæson

La Liga

Segunda División

Oprykningsplayoff

Segunda División B

Gruppevindernes playoff

Pokalturneringer

Copa del Rey

Supercopa de España

Copa Federación de España 

|}

Noter

Referencer

Eksterne henvisninger 
 La Liga 
 Royal Spanish Football Federation 

Fodbold i Spanien efter sæson
Fodboldsæson 2018-19
Tybrind Vig

Tybrind Vig er en vig af Lillebælt på Vestfyn mellem Middelfart og Assens, i Middelfart Kommune. Mod nord afgrænses den af havøen Ålehoved, og med syd Wedellsborg Hoved, hvor herregården Wedellsborg ligger. I bunden af vigen ligger vådområdet Flægen, hvor Hygind Bæk løber ud

Historie 
Historisk er den kendt fra Slaget ved Tybrind Vig, der var et af de afgørende slag i Første Karl Gustav-krig, hvor svenskerne 30. januar 1658 gik i land efter at være gået over isen fra Jylland.

Under udgravninger af en undersøisk stenalderboplads fra Ertebølle-kulturen (5400–3900 f.Kr.) ved Tybrind Vig, er der fundet tre stammebåde af lindetræ samt pagajerne af asketræ. Der er tale om den største undervandsudgravning i Nordeuropa, og fundene er udstillet på Moesgaard Museum Fundstedet er dateret til mellem 5600 og 4000f.Kr.

Natur 

Tybrind Vig er en del af Naturpark Lillebælt, og Natura 2000-område nr. 112 Lillebælt der både er habitat- og ramsarområde.

Referencer 

Lillebælt
Bugter i Danmark
Lokaliteter i Middelfart Kommune
Liste over stationsforkortelser på det danske jernbanenet



A

B

C

D 

Jernbanetransport i Danmark
Naturpark Lillebælt

Naturpark Lillebælt er en dansk Naturpark og Danmarks største marine naturpark.  Den har et areal på ca. 370 km² hvoraf  ca. 201 km (ca. 54 %)  er beskyttet natur. Ca. 70 % af naturparken er hav. beskyttet natur – dvs. 54 % af naturparken er beskyttet natur (bl.a. en stor del af Natura 2000-område nr. 112 Lillebælt. Ca. 70 % af naturparken er hav. Naturpark Lillebælt blev godkendt 18. december 2017 af friluftsrådet efter at den siden april 2014 blev optaget som pilotnaturpark.. Den omfatter området  fra spidsen af Trelde Næs i  Fredericia Kommune og ned gennem Kolding Kommune til Hejlsminde Nor og over Lillebælt til Wedellsborg i Middelfart Kommune på Fyn, og hele vejen op langs vandet til Båring Vig på nordkysten af Fyn. .

Lillebælt har verdens tætteste bestand af marsvin med op mod 3000 individer.  Desuden er det et  vigtigt yngleområde for eksempelvis havørn, rørhøg og fjordterne, og for trækfugle som hvinand og toppet skallesluger.

Bælt i ballance
Naturpark Lillebælt fik i marts 2020 17,1 millioner kroner fra Nordea-fonden og Velux Fonden til projektet et femårigt projekt "Bælt i balance", der  blandt andet skal etablere nye stenrev,  etablere  ny forskning om havmiljøet skabe vidensformidling. De tre kommuner omkring naturparken har afsat 15,2 mio. kr. til projektledelse og administration i projektperioden.

Kilder

Eksterne henvisninger 
 Plan for Naturpark Lillebælt 2018-22 

Lillebælt
Lillebælt
Lokaliteter i Middelfart Kommune
Lokaliteter i Kolding Kommune
Lokaliteter i Fredericia Kommune
Etableret i 2017
Laughter (film)

Laughter er en amerikansk romantisk komediefilm fra 1930. Filmen blev instrueret af Harry d'Abbadie d'Arrast og havde Nancy Carroll, Fredric March and Frank Morgan i hovedrollerne.
Filmen blev nomineret til en Oscar for bedste historie.

Referencer

Eksterne Henvisninger 
 

Amerikanske film fra 1930
Engelsksprogede film
Sort-hvide film fra USA
Film fra Paramount
Komediefilm fra USA
Tjørnuvíkar kirkja

Tjørnuvíkar Kirkja er en kirke i den færøske bygd Tjørnuvík som blev indviet den 18. oktober 1937.  Kirken er en del af Nord-Streymoy Præstegæld, Færøerne Provsti, Streymoy Syssel og Færøernes Stift

Kirken betjente tidligere også indbyggerne i Haldórsvík og Saksun, men på grund af manglende veje, blev kirken i Haldórsvík valgt til sognekirke, og kirken i Tjørnuvík blev i 1857 flyttet over fjeldet til Saksun.

Den stejle og ofte på grund af uvejr farlige sti til Haldórsvík var en af grundene til at 65 navngivne indbyggere fra Tjørnuvík i marts 1934, fremsatte et ønske til Færøernes Lagting om at få en ny kirke bygget.  
1937 opførte arkitekten H.C.W. Tórgarð kirken som en traditionel færøsk bygdekirke. Den består af et hvidt langhus i lodrette brædder med et rød bølgebliktag. Øverst på den vestlige gavl er der et mindre spir med rødt pyramidetag og kors, samt en lille udbygning. Under tagrytteren i den vestlige gavl er indgangen og på sydsiden er der 4 rektangulære vinduer plus et i den forreste del af kirken. På nordsiden er der 6 vinduer. 

Indvendig står kirken med åben tagstol, med spær ned til midten af væggene. Alterbilledet af  J. C. Beck "Jesus stiller stormen" er fra 1935. Døbefonten er et lille trebenet bord. Alterstagerne og den syvarmede lysestage er skænket kirken. Prædikestolen er enkel i træ, hvidmalet som vægbeklædningen. Orglet stammer fra Kvívíkar kirkja. Klokken er støbt i Aalborg i 1939

Kingosang 
Først omkring 1900 mistede Kingosalmerne deres dominans. For eksempel i bygden Tjørnuvík sang man i tre hundrede år næsten udelukkende Kingos salmer uden musik. Først i 1983 fik Tjørnuvíkar Kirkja et orgel. Udtrykkene "Kingosang" eller "Kingotoner" betegner den i gamle dage traditionelle salmesang i de færøske kirker, åndelig visesang ved husandagten eller vers, som man sang i forbindelse med udførelsen af fiskeri, fuglefangst, høst og ved bryllup, begravelse og andre højtider.  

Tjørnuvík har bevaret den gamle færøske tradition med at synge Thomas Kingos salmer i kirken. Grunden til at bygden har bevaret Kingosangen skyldes, at degnen i bygden Davur Emil Magnussen frem til sin død i 1957 holdt fast i traditionen.  Kingokoret fra Tjørnuvík genoptog i 1997 denne sangtradition.

Eksterne henvisninger og kilder 
 www.danske-kirker.dk 
 Fólkakirkjan 
 Kingokoret
Kingokoret

Kirker på Færøerne
Streymoy
Roland Schröder

Roland Schröder (født 17. august 1962 i Köthen) er en tysk tidligere roer og olympisk guldvinder.

Karriere

Roning 
Schröder var i 1980 med til at vinde juniorverdensmesterskabet i dobbeltsculler. Han blev derpå østtysk mester i firer uden styrmand i 1983.

Ved OL 1988 i Seoul kom han med i den østtyske firer uden styrmand, som havde vundet verdensmesterskabet året forinden, og de vandt da også komfortabelt deres indledende heat og deres semifinale. I finalen var de fortsat overlegne og vandt med et forspring på to et halvt sekund ned til USA på andenpladsen, mens Vesttyskland vandt bronze. De østtyske guldvindere var foruden Schröder Thomas Greiner, Ralf Brudel og Olaf Förster.

Schröder fortsatte efter OL i den østtyske otter og var med til at vinde VM-sølv i 1989 og -bronze i 1990. I 1990 vandt han også det østtyske mesterskab i otteren.

Videre karriere 
Schröder blev gift med Heike Winkler, der ligeledes var roer. Efter den tyske genforening blev han sælger af storkøkkener.

OL-medaljer 
 1988:  Guld i firer uden styrmand

Referencer

Eksterne henvisninger 

Roere fra Tyskland
Deltagere for DDR ved sommer-OL 1988
Olympiske mestre fra DDR
Ralf Brudel

Ralf Brudel (født 6. februar 1963 i Potsdam) er en tysk tidligere roer og olympisk guldvinder.

Karriere

Roning 
Brudel roede i flere forskellige bådtyper. Hans første store resultat kom, da han var med til at vinde VM-sølv som junior for DDR i 1980 i firer uden styrmand, og året efter blev han juniorverdensmester i toer uden styrmand. Som senior begyndte han i den østtyske otter, som han var med til at vinde VM-sølv med i både 1982 og 1983. I 1986 roede han firer uden styrmand og vandt her VM-bronze, mens han i 1987 var med til at blive verdensmester i båden.

Båden med Brudel var derfor blandt favoritterne ved OL 1988 i Seoul. Bådens øvrige besætning var Roland Schröder, Olaf Förster og Thomas Greiner, hvoraf de to sidstnævnte også var verdensmestre fra året forinden. Båden vandt sit indledende og sit semifinaleheat, og i finalen var østtyskerne overlegne og vandt guld med mere end to et halv sekund ned til den amerikanske båd på andenpladsen, mens vesttyskerne sikrede sig bronze.

I 1989 blev østtyskerne igen verdensmestre, mens de i 1990 vandt VM-bronze.

Ved OL 1992 i Barcelona var han (efter Tysklands genforening) med i den fællestyske firer med styrmand, hvor denne disciplin for sidste gang var på det olympiske program. Den tyske besætning bestod ud over Brudel af Uwe Kellner, Thoralf Peters, Karsten Finger og styrmand Hendrik Reiher, og de kvalificerede sig til finalen som vindere af deres indledende heat. I finalen kunne de dog ikke følge med den rumænske båd, der satte olympisk rekord, men med en tid knap et sekund langsommere sikrede tyskerne sig dog sølvet næsten tre sekunder foran polakkerne, der fik bronze. Dette OL blev Brudels sidste store internationale konkurrence.

Videre karriere 
Brudel blev sælger af Mercedes-biler i Berlin efter afslutningen af sin rokarriere.

OL-medaljer 
 1988:  Guld i firer uden styrmand
 1992:  Sølv i firer med styrmand

Referencer

Eksterne henvisninger 

Roere fra Tyskland
Personer fra Potsdam
Deltagere for DDR ved sommer-OL 1988
Deltagere for Tyskland ved sommer-OL 1992
Olympiske mestre fra DDR
Olympiske sølvmedaljevindere fra Tyskland
Olaf Förster

Olaf Förster (født 2. november 1962 i Karl-Marx-Stadt) er en tysk tidligere roer og olympisk guldvinder.

Karriere

Roning 
Försters første store internationale resultat kom, da han i 1985 var med til at vinde VM-bronze i firer uden styrmand, og året efter vandt han VM-bronze i toer med styrmand. I 1987 var han tilbage i fireren uden styrmand og denne gang med til at vinde VM-guld.

Ved OL 1988 i Seoul sendte DDR næsten samme besætning, som havde vundet verdensmesterskabet året forinden, og de vandt da også komfortabelt deres indledende heat og deres semifinale. I finalen var de fortsat overlegne og vandt med et forspring på to et halvt sekund ned til USA på andenpladsen, mens Vesttyskland vandt bronze. De østtyske guldvindere var foruden Förster Roland Schröder, Ralf Brudel og Thomas Greiner.

Förster fortsatte  yderligere et par sæsoner i fireren uden styrmand og var dermed med til at hente endnu et verdensmesterskab i 1989 samt en VM-bronze i 1990. Han vandt desuden fem østtyske mesterskaber i fireren uden styrmand i henholdsvis 1985 samt 1987–1988.

Videre karriere 
Förster arbejdede for det forsikringsselskab, og han blev præsident for sin roklub, Dresdener Ruder-Klub. Han er gift med Kerstin Förster, der var roer som sin mand og som ham vandt OL-guld i 1988.

OL-medaljer 
 1988:  Guld i firer uden styrmand

Referencer

Eksterne henvisninger 

Roere fra Tyskland
Personer fra Chemnitz
Deltagere for DDR ved sommer-OL 1988
Olympiske mestre fra DDR